එකල ජනගහණය අඩු වූ අතර උළු සෙවිලි කොට හොඳ නිවෙස්වල විසූයේ පවුල් දෙක තුනක් පමණි. සෙසු නිවෙස් පොල් අතු සෙවිලි කළ ඒවා විය. රජයේ රැකියාවක් කළේ ගමකට එක් අයෙක් හෝ දෙන්නෙක් පමණි. ඒ යුගයේ දෙවිනුවර ඇතුළු ගම්මාන තිහ හතළිහක පැතුරුණු කීර්තියක් ඇති මනා දේහධාරී සිරුරකින් යුත් යකැදුරෙක් විය. සිය පරපුරෙන් පැවත එන මේ ශාස්ත්‍රය තුළින් මහත් විස්කම් දක්වන්නෙකු හැටියට නම් දරා සිටි හෙතෙම නිතර බුලත් විට සපන රැවුල උඩු අතට කරකැවූ සරමට උඩින් ඉනේ ලොකු හම් පටියක් බඳින දකින්නෙකුට නැවත හැරී බලන්නට සිතෙන පැහැපත් සිරුරක් ඇති පුද්ගලයෙකු විය. ඔහු සමග විනාඩි දහයක් පහළොවක් කතා කළහොත් නොවැරදීම ශ්ලෝකයක් දෙකක් කියා එහි තේරුමද පහදා දෙන්නේ මහනාහිමි කෙනෙකු සිහියට නංවමිනි.
උළු සෙවෙලි කල නිවෙස්වල විසූවේ පවුල් කීයක්ද ?
පවුල් දෙක තුනක්